**Podmienky prijímania detí do MŠ Popudinské Močidľany 330**

V súlade s § 59 ods.3 zákona č. 245/2008Z.z., ako aj v súlade s §3ods.2 vyhlášky MŠ SR č. 306/2008Z.z. o materskej škole v znení vyhlášky MŠ SR č. 308/2009Z.z.riaditeľka materskej školy určuje miesto a termín na podávanie žiadosti na prijatie dieťaťa na predprimárne vzdelávanie pre šk. rok 2024/2025:

Na predprimárne vzdelávanie sa príjima:

- dieťa od troch do šiestich rokov veku

- dieťa, ktoré dovŕšilo šiesty rok veku a ktoré pokračuje v plnení

 povinného predprimárneho vzdelávania

- výnimočne možno do materskej školy prijať aj dieťa od dvoch rokov

 veku, ak sú vytvorené vhodné materiálne, personálne, predovšetkým

kapacitné podmienky

Na predprimárne vzdelávanie sa prednostne príjmajú deti:

- deti, ktoré 31.augusta 2025 dosiahnu 6 rok veku –pre nich je povinné predprimárne vzdelávanie

- ktoré dovŕšili piaty a štvrtý rok veku,

- deti, ktoré pokračujú v plnení povinného predprimárneho vzdelávania

Pri prijímaní detí do materskej školy sa bude tiež prihliadať na trvalý pobyt dieťaťa v obci Popudinské Močidľany, ktorá je pre deti spádovou materskou školou.

 Ak sa naplní kapacita materskej školy po prehodnotení horeuvedených podmienok školy, bude rozhodovať o prijatí dieťaťa riaditeľ MŠ v spolupráci so zriaďovateľom Obce Popudinské Močidľany.

 Z dôvodu ľahšej adaptácie dieťaťa možno prijat dieťa na čas adaptačného pobytu, v ktorom zákonný zástupca privádza dieťa postupne na 2 hodiny a najviac na 4 hodiny, spolupracuje s pedagogickými zamestnancami a po prevzatí dieťaťa z materskej školy zabezpečí riadnu starostlivosť o dieťa. Ak sa dieťa zadaptuje, môže po dohode s riaditeľom pravidelne navštevovať MŠ v dohodnutom čase. Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.

Ak počas dochádzky dieťaťa nastane zmena v charaktere zdravotného stavu dieťaťa, riaditeľ po prerokovaní so zákonným zástupcom podá návrh na ukončenie dochádzky dieťaťa do materskej školy, alebo preradenie dieťaťa do inej materskej školy s prihliadnutím na charakter postihnutia.

Riaditeľka MŠ Popudinské Močidľany 330 vyhlasuje

 ***Z Á P I S***

a podmienky prijímania do materskej školy v súlade s §59 zákona č. 245/2008 Z.z. a v súlade § 3 vyhlášky MŠ SR č. 306/2008Z.z. o materskej škole v znení vyhlášky MŠ SR č. 308/2009Z.z.

Termín: ***9.máj 2024 od 13:00 – 16:00 hodiny***

 v budove MŠ Popudinské Močidľany 330

Zápisu sa zúčastní rodič, ktorý si prinesie so sebou:

- žiadosť o prijatie do materskej školy, ktorá bude vyplnená a potvrdená lekárom. /žiadosť je na stiahnutie na webovej stránke materskej školy, alebo si môže prísť osobne pred zápisom do materskej školy/

- občiansky preukaz

- rodný list dieťaťa / k nahliadnutiu/

Ak sa jedná o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie.

Žiadosť možno podať tiež:

* poštou
* e-mailom na adresu ms@popudinskemocidlany.sk
* elektronicky do elektronickej schránky MŠ